Immár hagyománnyá vált, hogy minden évben megrendezik a Budavári Palotanegyed varázslatos adventi programsorozatát. Az ünnepi időszakban a látogatók gazdag kulturális kínálatból válogathatnak, nagyszabású koncertek, családi programok, adventi séták, iroda ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌

Advent a Budavári Palotanegyedben Megnyitás böngészőben
Hírlevél
2025-11-11
színház | zene | gyerek | mozi | élmény | kiállítás
Kedves sad ss!
Immár hagyománnyá vált, hogy minden évben megrendezik a Budavári Palotanegyed adventi programsorozatát. Az ünnepi időszakban a látogatók gazdag kulturális kínálatból válogathatnak, nagyszabású koncertek, családi programok, adventi séták, irodalmi és táncos estek, hangulatos iparművészeti vásár, valamint szabadtéri kiállítás várja az érdeklődőket. Az ünnepi koncerteken a fellépő művészek fényt varázsolnak az adventi koszorú gyertyáira, amelyek lángja hétről-hétre egyre meghittebbé varázsolja a várakozás időszakát. A különleges programok nemcsak értékes kulturális élményt, hanem valódi lelki feltöltődést is kínálnak.
Jegyvásárlás »
Szebényi Dániel – Újratervezés (lemezmegmutató koncert)
Várkert Bazár, Rendezvényterem
NOV 29. SZOMBAT, 19:00
Szebényi Dániel november 29-én új lemezének bemutatójára invitálja a közönséget. Az este azonban jóval több lesz egy hagyományos lemezbemutatónál. Szebényi Dániel, aki a Kowalsky meg a Vegától a Random Tripig, a Dalfutár két emlékezetes epizódjától a godfater. társalapításáig, a Konyhától a Téglás Zoli-féle Zoli Bandig, sőt egészen Presser Gáborig számos zenei világban megtalálta a közös hangot, most egy régi álmát valósítja meg, önálló estjével tölti meg a Várkert Bazár impozáns rendezvénytermét.
Jegyvásárlás »
Koszika & Sárik Péter Trió
Várkert Bazár, Rendezvényterem
NOV 30. VASÁRNAP, 19:00
Advent első vasárnapján a Sárik Péter Trió és Koszorus Krisztina Koszika közös produkciója repíti a közönséget különleges zenei világba. Műsorukban egyesül kelet és nyugat, régi és új, így az előadás semmilyen műfajba nem sorolható igazi örömzene, tele improvizációval. Ezen az estén Koszika csodálatos hangja, kedves személyisége, a Sárik Péter Trió közvetlensége, virtuóz játéka, a népdalok bája és a jazz határtalan energiái egyesülnek. Magyar, román és balkáni dallamok, valamint saját szerzemények követik egymást, amelyeket nem is lehet ülve végighallgatni.
Jegyvásárlás »
Töltsd meg a hétköznapokat ünneppel - Márai Sándor írásai az ünnepekről
Várkert Bazár, Rendezvényterem
DEC 1. HÉTFŐ, 19:00
Márai Sándor szívesen jegyezte le gondolatait az ünnepekről is. A karácsonyt különbözően látta élete egyes szakaszaiban: más volt a Mikó utcában, amikor kutyát ajándékozott feleségének, más a világháború idején és ismét más jelentése volt a száműzetésben. Az est írásai között egyházi és állami ünnepek mellett megismerhetjük gondolatait a névnapról is, mindezt a tőle megszokott sajátságos, hol komoly, hol csipkelődő stílusban, Hirtling István színművész, Mészáros Tibor irodalomtörténész és Tárkány-Kovács Bálint cimbalomművész tolmácsolásában december 1-én.
Jegyvásárlás »
Kolompos koncert - Mikulásváró családi nap
Várkert Bazár, Rendezvényterem
DEC 6. SZOMBAT, 11:00
Mikulás napján a Kolompos együttes Kiskarácsony–Nagykarácsony című zenés műsora játékos, élő muzsikával és sok-sok énekkel idézi fel az adventi szokásokat, igazi ünnepi hangulatot teremtve kicsiknek és nagyoknak egyaránt.
Jegyvásárlás »
Budapest Bár adventi koncert
Várkert Bazár, Rendezvényterem
DEC 7. VASÁRNAP, 15:00 és 19:00
Idén engedd, hogy a karácsonyi készülődés az élményekről, az ünnepi illatokról, a találkozásokról és a jó zenékről szóljon. December 7-én délután és este is a Budapest Bár ünnepi koncertje kínál igazi kikapcsolódást, közel két órán át tartó örömzenével, nagyszerű dalokkal és felhőtlen hangulattal. A koncerteken fellép Behumi Dóri, Rutkai Bori, Frenk, Ferenczi György, Keleti András, Kollár-Klemencz László, Szűcs Krisztián, Ferenczi Bora, Kiss Tibor és Mező Misi.
Jegyvásárlás »
Honeybeast – Összhang (nyitány)
Várkert Bazár, Rendezvényterem
DEC 13. SZOMBAT, 19:00
Nem véletlenül választotta a zenekar az Összhang című koncertjük nyitányaként az adventi időszakot. Szeretnék a készülődést méltóképpen ünnepelni egy olyan különleges esttel, amelyben a dalaik megszólaltatásában eddig még nem hallott művészek segítenek majd hangszereikkel és énekükkel. Tartsatok velük december 13-án, és legyetek részesei az Összhang megszületésének.
Jegyvásárlás »
Téli Tánc - A Magyar Nemzeti Táncegyüttes estje
Várkert Bazár, Rendezvényterem
DEC 14. VASÁRNAP, 19:00
December 14-én a Magyar Nemzeti Táncegyüttes előadásában letűnőben lévő hagyományaink, jeles napi szokásaink élednek újra a színpadon, bepillantást engedve régi fonóbéli esték hangulatába, a lucázás vidám eseményeibe, de láthatják a nézők a babonák világához köthető „boszorkánytáncot” éppúgy, mint a hagyományos betlehemezést. A téli ünnepkörről szóló táncesten a szürettől a farsang végéig tartó időszak színes, érdekes tradíciói mellett, természetesen a magyar néptáncé és népzenéé a főszerep.
Jegyvásárlás »
Soltész Rezső: 80 Karácsony – Szimfonikus karácsonyi koncert
Várkert Bazár, Rendezvényterem
DEC 17. SZERDA, 19:00
December 17-én Soltész Rezső és zenekara különleges karácsonyi koncerttel varázsolja el közönségét. A produkció a művész legújabb szimfonikus dupla albumára épül, a korábbi karácsonyi CD-trilógia legszebb dalaival, magyar szövegekkel és olyan klasszikusokkal, mint a Stille Nacht, a Have Yourself a Merry Little Christmas, a White Christmas, a Feliz Navidad vagy a Happy New Year, Soltész Rezső magyar szövegeivel, szimfonikus-könnyűzenei hangszereléssel.
Jegyvásárlás »
Aposztróf – „Fölötte álom-éneket dúdolnak”
Várkert Bazár, Rendezvényterem
DEC 18. CSÜTÖRTÖK 19:00
December 18-án az év utolsó Aposztróf estje hagyományosan az ünnep jegyében zárja a sorozatot. Az ünnep közeledtével, a várakozás napjaiban különösen fontos az egymásra figyelés és az egymás felé fordulás, így a Várkert Irodalom ezúttal is igazi adventi hangulatot varázsol a színpadra Juhász Anna, Gubik Petra, Mező Misi és Kollár-Klemencz László közreműködésével.
Jegyvásárlás »
ZÓRA - Egy este, egy érzés, egy hang
Várkert Bazár, Rendezvényterem
DEC 20. SZOMBAT, 16:00 és 20:00
Urbányi Zóra Advent utolsó hétvégéjén új magasságokba emelt hangzásvilággal, teljes zenekarral, Barabás Lőrinc jazz trombitás és Miles Jay multiinstrumentalista zeneszerzővel kiegészülve tér vissza a Várkert Bazár színpadára.
Jegyvásárlás »
Fény a fényből - StEfrem karácsonyi koncert
Várkert Bazár, Rendezvényterem
DEC 21. VASÁRNAP, 19:30
A StEfrem idén visszatér egyik kedvenc budapesti helyszínére, a Várkert Bazárba. Ezúttal adventi és karácsonyi műsorral kápráztatják el a közönséget. Sziporkázó, virtuóz, ugyanakkor az elcsendesülést sem nélkülöző műsorral készülnek, amelyben központi szerepet kapnak az énekegyüttes saját feldolgozásai. Az est vendége december 21-én Szirtes Edina Mókus, akivel a StEfrem közös újdonságokkal és meglepetésekkel készül.
Jegyvásárlás »
Ajándékozz emléket!
Szeretteidet évi 50.000 lehetőség várja a Jegy.hu-n! Válogass ajándékutalványaink közül!
Kövessen minket!
Ajánlókért és nyereményjátékokért kövess minket Facebookon...
... és Instagramon is!
Ezt a hírlevelet az InterTicket Kft.-től kaptad, mert feliratkoztál hírlevelünkre. Amennyiben a jövőben nem szeretnél hírlevelet kapni, klikkelj ide: . Leiratkozási szándékodat postai úton is jelezheted az alábbi címre: 1139 Budapest, Váci út 99. Ez egy automatikus üzenet, kérjük, erre a címre ne válaszolj. Amennyiben további kérdésed volna, kérjük írj az e-mail címre. Üdvözlettel, Jegy.hu